ฮิจิกาตะ โทชิโซ
ในปี ค.ศ. 1863 ฮิจิกาตะและคนโด อิซามิ ได้ร่วมกันตั้งกลุ่มชินเซ็งงูมิขึ้น โดยคนโดเป็นผู้นำกลุ่มร่วมกับเซริซาวะ คาโมะและนีมิ นิชิกิ ส่วนฮิจิกาตะมีฐานะเป็นหนึ่งในรองหัวหน้ากลุ่ม กลุ่มชินเซ็งงูมิทำงานรับใช้รัฐบาลโชกุนโทกูงาวะในฐานะหน่วยตำรวจพิเศษในนครหลวงเกียวโต ภายใต้การสั่งการของมัตสึไดระ คาตาโมริ ไดเมียวแห่งแคว้นไอซุ ทำหน้าที่ต่อต้านกลุ่มนักปฏิรูปต่าง ๆ
มอร์นิงมุซุเมะ ทันโจ 10 เน็งคิเน็นไต
มอร์นิงมุซุเมะ ทันโจ 10 เน็งคิเน็มไต (ญี่ปุ่น: モーニング娘。誕生10年記念隊 / โรมะจิ: Mōningu Musume. Tanjō Jyūnen Kinentai / อังกฤษ: Morning Musume Tanjo 10 Nen Kinentai / แปล: "กลุ่มฉลองครบรอบ 10 ปีของมอร์นิงมุซุเมะ") คือ กลุ่มนักร้องพิเศษที่สร้างขึ้นมาเพื่อฉลองครบรอบ 10 ปีแห่งการก่อตั้งกลุ่มนักร้องหญิงญี่ปุ่น "มอร์นิงมุซุเมะ" (モーニング娘。) โดยสมาชิกรุ่นก่อตั้งของกลุ่มประกอบไปด้วยสมาชิกของมอร์นิงมุซุเมะทั้งอดีตและปัจจุบันรวมทั้งสิ้น 5 คน ได้แก่ คาโอริ อีดะ นัตสึมิ อาเบะ มากิ โกะโต ริสะ นีงากิ และโคฮารุ คูซูมิ แต่หลังจากที่มากิ โกะโต ประกาศ 'สำเร็จการศึกษา' จากเฮลโล! โปรเจกต์ ซึ่งเป็นต้นสังกัดของมอร์นิงมุซุเมะ ไปเมื่อเดือนตุลาคม พ.ศ. 2550 สมาชิกของกลุ่มอย่างไม่เป็นทางการก็เหลือทั้งสิ้น 4 คน